wickkiey/tamil-wikipedia-chunked huggingface dataset:
# லார்க்கின்

## லார்க்கின் பேருந்து நிலையம்

தீபகற்ப மலேசியாவின் எல்லாப் பகுதிகளுக்கும் செல்வதற்கான பேருந்து சேவைகள் உள்ளன. இங்கு இருந்து தாய்லாந்து, பாங்காக் நகரத்திற்கும்; சிங்கப்பூர் பெருநகரத்திற்கும்; மலாக்கா, கோலாலம்பூர், சிரம்பான், குவாந்தான், ஈப்போ, பினாங்கு, கோத்தா பாரு போன்ற பெரும் நகரங்களுக்கும்; செல்ல 24 மணிநேரப் பேருந்து சேவைகள் உள்ளன. அதனால் மக்கள் நெரிசல் எப்போதும் காணப்படுகிறது.  
லார்க்கின் பேருந்து நிலையம் ஜொகூர் பெருநகர மையத்திற்கு மிக அருகில் அமைந்து உள்ளது. ஜொகூர் பாருவில் உள்ள மிகப்பெரிய நிலையமாகும். தீபகற்ப மலேசியா மற்றும் சிங்கப்பூரின் பெரும்பகுதிக்கான மைய இடமாகும். ஒரே சமயத்தில் 50 பேருந்துகளை நிற்க வைக்கும் வகையில் மூன்று மாடிகளைக் கொண்ட வளாகமாகும்.
# குற்றப் புலனாய்வுத் துறை (இந்தியா)

**குற்றப் புலனாய்வுத் துறை** ( **சிஐடி**, *Criminal Investigation Department (India)*) என்பது குற்ற விசாரணைக்கு பொறுப்பான இந்தியாவின் மாநிலக் காவல் சேவைகளின் ஒரு கிளை ஆகும். இது பிரித்தானிய காவல் படைகளின் குற்றப் புலனாய்வுத் துறைகளின் அடிப்படையில் உருவாக்கப்பட்டது.
# குற்றப் புலனாய்வுத் துறை (இந்தியா)

## உருவாக்கம் மற்றும் அமைப்பு

1902 ஆம் ஆண்டு முதல் சிஐடி பிரித்தானிய அரசாங்கத்தால் பொலிஸ் ஆணையத்தின் பரிந்துரைகளின் அடிப்படையில் உருவாக்கப்பட்டது. இலக்னோவில் உள்ள கோகலே மார்க்கில் உள்ள சிஐடி அலுவலகத்தின் நுழைவாயிலில், "இந்திய சிஐடியின் தந்தை" என்ற தலைப்புடன், கிங்ஸ் போலீஸ் மெடலிஸ்ட் (கேபிஎம்) மற்றும் பிரித்தானிய பேரரசின் (எம்பிஇ) உறுப்பினரான ராய் பகதூர் பண்டிட் ஷம்பு நாத்தின் உருவப்படம் உள்ளது. 1929 இல், சிஐடி சிறப்புப் பிரிவு, சிஐடி மற்றும் குற்றப் பிரிவு (சிபி-சிஐடி) எனப் பிரிக்கப்பட்டது.
# குற்றப் புலனாய்வுத் துறை (இந்தியா)

## உருவாக்கம் மற்றும் அமைப்பு

### சிஐடி கிளைகள்

சிஐடி மாநிலத்திற்கு மாநிலம் பல கிளைகளைக் கொண்டிருக்கலாம். இந்த கிளைகளில் பின்வருவன அடங்கும்:  
- சிபி-சிஐடி
- மாந்தக் கடத்துகை மற்றும் காணாமல் போன நபர்களுக்கு எதிரான பிரிவு
- போதைப்பொருள் எதிர்ப்பு பிரிவு
- கைரேகைப் பணியகம்
- சி.ஐ.டி
- பயங்கரவாத எதிர்ப்புப் படை
# குற்றப் புலனாய்வுத் துறை (இந்தியா)

## குற்றப்பிரிவு சி.ஐ.டி

சிபி-சிஐடி என்பது சிஐடியின் சிறப்புப் பிரிவாகும், இது கூடுதல் காவல்துறைத் தலைமை இயக்குநர் (ஏடிஜிபி) தலைமையிலானது மற்றும் காவல்துறைத் தலைவர் (ஐஜிபி) இதற்கு துணையாக இருப்பார். இந்தக் கிளைப் பிரிவானது, கொலை , கலவரம், பொய்யாவணம், கள்ளநோட்டு மற்றும் மாநில அரசு அல்லது உயர் நீதிமன்றத்தால் சிபிசிஐடிக்கு ஒப்படைக்கப்பட்ட வழக்குகள் உள்ளிட்ட கடுமையான குற்றங்களை விசாரிக்கிறது.
# குற்றப் புலனாய்வுத் துறை (இந்தியா)

## பரவலர் பண்பாட்டில்

மும்பையின் கிளையை அடிப்படையாகக் கொண்ட, ஒரு தொலைக்காட்சித் தொடரான சிஐடி *(இந்திய தொலைக்காட்சித் தொடர்)* சோனி தொலைக்காட்சியில் 20 வருடங்கள் வெற்றிகரமாக ஒளிபரப்பப்பட்டது.
# காவல்துறை கூடுதல் தலைமை இயக்குநர்

**காவல்துறை கூடுதல் தலைமை இயக்குநர்** ( **ஏ.டி.ஜி.பி**, *Additional Director General of Police* ) என்பது இந்திய காவல்துறை பணியின் ஒரு உயர் பதவி ஆகும். இப்பதவியில் உள்ளவர்கள் அனைவரும் இந்தியக் காவல் பணி அதிகாரிகள் ஆவர். காவல்துறை தலைமை இயக்குநர் போலவே அதிகபட்சமாக 3-நட்சத்திர காவல்துறை தகுதி நிலையில் இருந்தாலும், ஏடிஜிபிகள் டிஜிபிக்கு சமமாக கருதப்படுகிறார்கள். இதற்கு இணையான பதவியாக கொல்கத்தா, சென்னை போன்ற சில நகரங்களின் காவல்துறை ஆணையர் அல்லது கூடுதல் செயலாளர் ஆகியோர் உள்ளனர்.  
இப்பதவியின் முத்திரையாக அசோகச் சின்னமாக, அதன் கீழ் குறுக்காக வைக்கப்பட்ட வாளும் குறுந்தடியும் அதற்குக் கீழ் ஆங்கிலத்தில் ஐ.பி.எஸ். என்ற எழுத்து இருக்கும். ஏடிஜி தரவரிசையில் உள்ள அதிகாரிகள் தங்கள் சட்டைக் காலரில் கோர்ஜெட் பேட்ச்களை அணிவார்கள், அவை ஐஜிகளைப் போலவே கருநீல நிற பின்னணியில் கருவேல இலை வடிவத்துடன் தைக்கப்பட்டுள்ளன. ஏடிஜிக்கள் இப்போது பல்வேறு இந்திய மாநிலங்களில் மண்டலத் தலைவர்களாக நியமிக்கப்பட்டுள்ளனர். அதற்குக் கீழே உள்ள பதவியாக காவல்துறைத் தலைவர் பதவியும், இதற்கு மேலே உள்ள பதவியாக காவல்துறை சிறப்பு தலைமை இயக்குநர் பதவி உள்ளது.
# காவல்துறை கூடுதல் தலைமை இயக்குநர்

## மேலும் பார்க்கவும்

- காவல்துறையின் தலைமை இயக்குநர்
# தம்போய்

**தம்போய்** (ஆங்கிலம்: *Tampoi*; மலாய்: *Tampoi*; சீனம்: 淡贝; ஜாவி: تامبوي) என்பது மலேசியா, ஜொகூர் மாநிலத்தில், ஜொகூர் பாரு மாவட்டத்தில் அமைந்து உள்ள ஒரு புறநகர்ப் பகுதியாகும். ஜொகூர் பாரு நகரத்தில் இருந்து 7 கி.மீ. தொலைவில் உள்ளது. இங்கு இலகு ரக தொழிற்சாலைகள் மிகுதியாக உள்ளன.  
மலேசியாவில் உள்ள இரு மனநோய் மருத்துவமனைகளில், ஒரு மருத்துவமனை இந்தத் தம்போய் நகரில் தான் உள்ளது. அதன் பெயர் பெர்மாய் மருத்துவமனை (Hospital Permai). மற்றொரு மருத்துவமனை பேராக், தஞ்சோங் ரம்புத்தான் நகரில் உள்ளது.
# தம்போய்

## தம்போய் பெர்மாய் மருத்துவமனை

தம்போய் மருத்துவமனை, தம்போய் நகரின் புறநகர்ப் பகுதியில், 110 ஏக்கர் வனப் பகுதியில், 1937-ஆம் ஆண்டு கட்டப்பட்டது. இந்த மருத்துவமனை கட்டப்படுவதற்கு 620 ஏக்கர் நிலம் ஒதுக்கப் பட்டாலும், கால்வாசி நிலமே கட்டுமானங்களுக்குப் பயன்படுத்தப்பட்டது.
# தம்போய்

## தம்போய் பெர்மாய் மருத்துவமனை

### மனநல நிபுணத்துவச் சேவைகள்

36 மருத்துவமனைக் கூடங்களுடன் 1400 படுக்கைகள் கொண்ட மருத்துவமனை. மனநல மருத்துவத்தில் சேவை, பயிற்சி, மனநல நிபுணத்துவச் சேவைகளை வழங்கி வருகிறது.  
தீபகற்ப மலேசியாவின் ஜொகூர், நெகிரி செம்பிலான், மலாக்கா, பகாங், திரங்கானு, கிளாந்தான் மாநிலங்களில் அறியப்படும் மனநோய் நோயாளிகள் இந்தத் தம்போய் பெர்மாய் மருத்துவமனைக்கு அனுப்பப் படுகிறார்கள்.  
மனநோயாளிகள் தப்பிச் செல்வதைத் தடுக்க, மருத்துவமனை முழுமைக்கும் இரும்பு வேலிகள் கொண்ட சுற்றுச் சுவர்கள் அமைக்கப்பட்டு உள்ளன.
# தம்போய்

## ஸ்ரீ சுப்ரமணியர் ஆலயம் தம்போய்

தம்போய் நகரில் ஸ்ரீ சுப்ரமணியர் ஆலயம் எனும் பெயரில் முருகர் ஆலயம் உள்ளது. 1930-ஆம் ஆண்டு, சங்கரன் லெட்சுமி தம்பதியினரால் தோற்றுவிக்கப்பட்ட ஆலயம். தொடக்கக் காலத்தில் அவர்களின் இல்லத்தில், ஒரு குடிசைக் கோயிலாக இருந்தது. 1967-ஆம் ஆண்டு தைப் பூசத் திருவிழா கொண்டாடப்பட்டது.  
இவர்களுக்குப் பின்னர் வேலு அச்சுதன் என்பவரும் அவருடைய மனைவியார் நீலா அவர்களும் கண்காணித்து வந்தனர். பின்னர் இராமலிங்கம் என்பவரின் தலைமையில் 1994-ஆம் ஆண்டு மகா கும்பாபிஷேகம் நடைபெற்றது. அப்போதைய செயலவை உறுப்பினர்கள் நல்லாதரவு வழங்கி உள்ளனர். தற்சமயம் ஆறுமுகம் என்பவரின் தலைமையில் நிர்வாகம் சிறப்பாகச் செயல்பட்டு வருகிறது.
# தம்போய்

## ஸ்ரீ சுப்ரமணியர் ஆலயம் தம்போய்

### தாம்போய் கடல் காவல்துறையினர்

1970-ஆம் ஆண்டு தொடங்கி, தாம்போய் கடல் காவல்துறையினர் தைப்பூசக் கொண்டாட்டத்திற்கு பேருதவிகள் செய்து வருகின்றனர். கோயில் படிப்படியாக வளர்ச்சி பெற்றது. இன்றுவரை கடல் காவல்துறையினர், பாரம்பரியமாகக் கோயில் நிகழ்ச்சிகளில் பங்கெடுத்து வருகின்றனர். முன்னாள் ம.இ.கா. தலைவர் ச. சாமிவேலு அவர்களும் இந்தக் கோயில் நிர்மாணிப்புப் பணிகளுக்கு அரசாங்கத்தின் மானிய உதவிகளைப் பெற்றுத் தந்து உள்ளார்.  
2018 ஜனவரி 31-ஆம் தேதி நடைபெற்ற தைப்பூசத் திருவிழாவில் ஜொகூர் மாநிலச் சுல்தான் மாட்சிமை தங்கிய சுல்தான் இப்ராகிம் அவர்கள் கலந்து கொண்டு சிறப்பித்தார். அந்த நிகழ்ச்சி கோயிலின் வரலாற்றில் ஒரு காலச்சுவடு ஆகும்.
# முப்பீனைல்மெத்தேன்

**முப்பீனைல்மெத்தேன்** (*Triphenylmethane*) என்பது (C<sub>6</sub>H<sub>5</sub>)<sub>3</sub>CH. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். முப்பீனைல் மீத்தேன் என்ற பெயராலும் இந்த ஐதரோகார்பன் அழைக்கப்படுகிறது. நிறமற்ற திண்மநிலையில் காணப்படும் இச்சேர்மம் முனைவற்ற கரிமக் கரைப்பான்களில் கரைகிறது. ஆனால் நீரில் கரையாது. முப்பீனைல்மெத்தேன் என்பது மூவரைல்மெத்தேன் சாயங்கள் எனப்படும் பல செயற்கை சாயங்களின் அடிப்படை வரிவடிவம் ஆகும். இவற்றில் பல pH குறிகாட்டிகளாகும். சில உடனொளிர்வு தன்மையை வெளிப்படுத்துகின்றன. கரிம வேதியியலில் இருக்கும் ஒரு டிரைடில் என்பது முப்பீனைல்மெத்தில் குழுவைக் குறிக்கும். (Ph<sub>3</sub>C) எ.கா. முப்பீனைல்மெத்தில் குளோரைடு (டிரைடில் குளோரைடு) மற்றும் முப்பீனைல்மெத்தில் உருபு (டிரைடில் உருபு).
# முப்பீனைல்மெத்தேன்

## தயாரிப்பு

முப்பீனைல்மெத்தேன் முதன்முதலில் 1872 ஆம் ஆண்டில் செருமானிய வேதியியலாளர் ஆகசுட்டு கெகுலே மற்றும் அவரது பெல்சிய மாணவர் அன்டோயின் பால் நிக்கோலசு பிரான்சிமோண்ட்டு (1844-1919) ஆகியோரால் தயாரிக்கப்பட்டது. டிஃபெனைல்மெர்குரியை (Hg(C6H5)2, Quecksilberdiphenyl) சூடாக்குவதன் மூலம் ஒருங்கிணைக்கப்பட்டது. இருபீனைல்பாதரசத்தை (Hg(C<sub>6</sub>H<sub>5</sub>)<sub>2</sub>, பென்சால் குளோரைடுடன் (C<sub>6</sub>H<sub>5</sub>CHCl<sub>2</sub>) சேர்த்து சூடுபடுத்தி இவர்கள் முப்பீனைல்மெத்தேனை தயாரித்தார்கள்.  
பென்சீன் மற்றும் குளோரோபார்மை அலுமினியம் குளோரைடு வினையூக்கியுடன் சேர்த்து வினையில் ஈடுபடுத்தும் பீரிடல் கிராப்ட்சு வினையின் வழியாகவும் முப்பீனைல்மெத்தேனை தயாரிக்க முடியும்.  
:3 C<sub>6</sub>H<sub>6</sub> + CHCl<sub>3</sub> → Ph<sub>3</sub>CH + 3 HCl  
மாற்றாக, இதே வினையூக்கியைப் பயன்படுத்தி பென்சீனுடன் கார்பன் டெட்ராகுளோரைடை வினைபுரியச் செய்து முப்பீனைல்மெதில் குளோரைடு-அலுமினியம் குளோரைடு கூட்டுவிளைபொருளை பெறலாம். பின்னர் இது ஒரு நீர்த்த அமிலத்துடன் சேர்த்து நீராற்பகுப்பு செய்யப்படுகிறது. :  
:3 C<sub>6</sub>H<sub>6</sub> + CCl<sub>4</sub> + AlCl<sub>3</sub> → Ph<sub>3</sub>CCl&middot;AlCl<sub>3</sub>
:Ph<sub>3</sub>CCl&middot;AlCl<sub>3</sub> + HCl → Ph<sub>3</sub>CH  
பென்சால்டிகைடு மற்றும் பாசுபரசு பென்டாகுளோரைடு ஆகியவற்றிலிருந்து தயாரிக்கப்பட்ட பென்சிலிடின் குளோரைடிலிருந்தும் தொகுப்பு முறையில் முப்பீனைல்மெத்தேன் தயாரிக்கப்படுகிறது.
# முப்பீனைல்மெத்தேன்

## C-H பிணைப்பின் வினைகள்

முப்பீனைல்மெத்தேனின் காடித்தன்மை எண் மதிப்பு 33.3ஆகும். மற்ற ஐதரோகார்பன்களைக் காட்டிலும் முப்பீனைல்மெத்தேன் கணிசமாக அதிக அமிலத்தன்மை கொண்டதாகும். ஏனெனில் மின்சுமை மூன்று பீனைல் வளையங்களுக்கு மேல் இடமாற்றம் செய்யப்படுகிறது. இருப்பினும் கொள்ளிட விளைவுகள் மூன்று பீனைல் வளையங்களும் ஒரே நேரத்தில் ஒருதளம் அடைவதைத் தடுக்கின்றன. இருபீனைல்மெத்தேன் இன்னும் அதிக அமிலத்தன்மை கொண்டதாகும். ஏனெனில் அதன் அயனியில் ஒரே நேரத்தில் இரண்டு பீனைல் வளையங்களில் மின்னூட்டம் பரவுகிறது. டிரைடில் எதிர்மின் அயனி சிவப்பு நிறத்தில் உள்ளது. இந்நிறம் அமிலக் கார தரம்பார்த்தல் வினைகளில் பயன்படுத்தப்படுகிறது.  
முப்பீனைல்மெத்தில்குளோரைடிலிருந்து சோடியம் உப்பையும் தயாரிக்கலாம்.:  
:(C<sub>6</sub>H<sub>5</sub>)<sub>3</sub>CCl + 2 Na → (C<sub>6</sub>H<sub>5</sub>)<sub>3</sub>CNa + NaCl  
டிரைடில்சோடியத்தை ஒரு வலுவான அணுக்கருகவரி அல்லாத காரமாக பயன்படுத்தலாம். பியூட்டைல் இலித்தியம் மற்றும் இதனுடன் தொடர்புடைய வலுவான காரங்கள் பிரபலமடைந்ததால் இதன் பயன்பாடு மறைந்துவிட்டது.  
Ph<sub>3</sub>C-H பிணைப்பு வலிமையற்றதாகும். இதனுடைய பிணைப்பு விலகல் ஆற்றல் மதிப்பு 81 கிலோகலோரி/மோல் ஆகும். மாறாக மெத்தேனின் பிணைப்பு விலகல் ஆற்றல் மதிப்பு 105 கிலோகலோரி/மோல் ஆகும்.
# முப்பீனைல்மெத்தேன்

## மூவரைல்மெத்தேன் சாயங்கள்

மூவரைல்மெத்தேன் சாயங்களுக்கு எடுத்துக்காட்டு புரோமோகிரெசோல் பச்சை
:  
மற்றும் நைட்ரசன் கொண்டுள்ள மாலகைட்டு பச்சை:
:
# முப்பீனைல்மெத்தேன்

## இதையும் காண்க

- முப்பீனைல்மெத்தில் குளோரைடு
# மாம்பழ ஆரஞ்சு

**மாம்பழ ஆரஞ்சு** (*Mango Orange*) என்பது அதிகாரப்பூர்வமாக 'மாங்கோரேஞ்ச்' என்று உச்சரிக்கப்படுகிறது. இது இந்தியாவின் தமிழ்நாட்டின் நீலகிரி மாவட்டத்தில் உள்ள ஒரு சிறிய கிராமமாகும். இந்த கிராமம் தேயிலைத் தோட்டங்களால் சூழ்ந்து காணப்படுகிறது. பெரும்பாலான கிராம மக்கள் தேயிலைத் தோட்டங்களில் வேலை செய்கிறார்கள். இப்பகுதியில் ஓரிரு பள்ளிகள், தேவாலயங்கள் மற்றும் மசூதிகள் உள்ளன.
# மாம்பழ ஆரஞ்சு

## இடம்

மாம்பழ ஆரஞ்சு கிராமம் கேரளாவில் உள்ள சுல்தான் பத்தேரியிலிருந்து 30 கி. மீ. தொலைவிலும் தமிழ்நாடு கூடலூரிலிருந்து 25 கி. மீ. தொலைவிலும் உள்ளது. இது கடல் மட்டத்திலிருந்து 880 மீட்டர் உயரத்தில் அமைந்துள்ளது.
# மாம்பழ ஆரஞ்சு

## வரலாறு

பத்தொன்பதாம் நூற்றாண்டில், இலண்டனை தளமாகக் கொண்ட ஒரு சுரங்க நிறுவனம் இந்த கிராமத்தில் ஓர் நகரத்தை உருவாக்கியது. இதன் ஒருபகுதியாகக் கிறித்துவ தேவாலயம் மற்றும் பந்தய மைதானமும் கட்டப்பட்டது. சுரங்கத்திற்கான வாய்ப்பு இல்லாமல் போனபோது, பிரித்தானிய முதலீட்டாளர்கள் தோட்டத் தொழிலுக்கு மாறினார்கள். காபி மற்றும் தேயிலைத் தோட்டங்கள் மிகப்பெரிய அளவில் உருவாக்கப்பட்டன. பல ஐரோப்பியர்கள் இங்குக் குடியேறி இப்பணியை மேற்பார்வையிட்டனர். மலபார் பகுதியைச் சேர்ந்த ஏராளமான இந்தியர்கள் தோட்டங்களில் பணிபுரிந்தனர்.
# மாம்பழ ஆரஞ்சு

## மக்கள்தொகை

தற்போது, முழு கிராமமும் தமிழ்நாடு தேயிலைத் தோட்டக் கழகம் (டாண்டீ), ஆர்பிஜி குழுமத்தின் ஹாரிசன்ஸ் மலையாளம் நிறுவனம் மற்றும் முருகப்பா குழுமத்தின் பாரி விவசாய தொழிற்சாலை நிறுவனத்தின் தேயிலைத் தோட்டங்கள் நிறைந்துள்ளது. இக்கிராமம் பனிய, குறும்ப, காட்டு நாயக்கர் போன்ற பழங்குடியின மக்களின் புனிதமான இடமாகும். இன்று இக்கிராமத்தின் மக்கள் தொகை புலம்பெயர்ந்த இலங்கைத் தமிழர்கள், கவுடாக்கள் மற்றும் கேரள முசுலிம்களால் நிறைந்து காணப்படுகிறது. பழங்குடியின மக்களால் நடத்தப்படும் சிறிய அளவிலான தங்கச் சுரங்க நடவடிக்கைகளும் இங்குப் பிரபலமானது.
# மாம்பழ ஆரஞ்சு

## யானை தாக்குதல்கள்

2016ஆம் ஆண்டில், யானைத் தாக்குதல்களால் தொடர்ச்சியான மரணங்கள் காரணமாக மாம்பழ ஆரஞ்சு கிராமம் தேசிய அளவில் கவனத்தினை ஈர்த்தது.
# மாம்பழ ஆரஞ்சு

## மரபணு தொகுப்பு தோட்டம்

2424 ஏக்கர் பரப்பளவைக் கொண்ட நாடுகானி சந்திப்பில் உள்ள வெப்பமண்டல மரபணுக் குளம், 47,000 வகையான தாவரங்களைக் கொண்டுள்ளது. மேலும் இங்குப் பட்டாம்பூச்சிகளின் அருங்காட்சியகமும் உள்ளது. தங்குமிடம், மற்றும் மலையேற்ற வசதிகளும் இங்கு உள்ளது.
# மாம்பழ ஆரஞ்சு

## மேலும் பார்க்கவும்

- பந்தலூர்
- கூடலூர், நீலகிரி
# கோதண்டராமர் கோயில், மேற்கு மாம்பலம்

**கோதண்டராமர் கோயில்** (*Kothandaramar Temple, West Mambalam*) என்பது இந்தியாவின் சென்னையில் மேற்கு மாம்பலம் அருகே உள்ள ஒரு இந்துக் கோயிலாகும். இராமருக்காக அர்ப்பணிக்கப்பட்ட இந்த கோவின் கடவுளர் "பட்டாபிராமர்" என்று அழைக்கப்படுகின்றார். பட்டாபிராமன் துணைவியாக சீதா பிராட்டி உள்ளார். கோயிலின் வளாகத்தில் ஒரு பெரிய தெப்பமும் கட்டப்பட்டுள்ளது. இது மாம்பலம் தொடருந்து நிலையத்திற்கு மிக அருகாமையில் அமைந்துள்ளது. இக்கோயில் 150 ஆண்டுகளுக்கும் மேலான பழமையானது. வைகுண்ட ஏகாதசி விழா கோலாகலமாகக் கொண்டாடப்படுகிறது. சித்தரை மாத பிரமோத்சவமும் இங்கு பிரசிதிப்பெற்றது.
# கோதண்டராமர் கோயில், மேற்கு மாம்பலம்

## மேலும் பார்க்கவும்

- சென்னையில் மதம்
# பாக்கார் பத்து

**பாக்கார் பத்து** (ஆங்கிலம்: *Bakar Batu*; மலாய்: *Kampung Bakar Batu, Tebrau*; சீனம்: 峇卡峇都; ஜாவி: باكار باتو) என்பது மலேசியா, ஜொகூர் மாநிலத்தில், ஜொகூர் பாரு மாவட்டத்தில் அமைந்து உள்ள ஒரு கிராமப் பகுதியாகும்.  
இந்தப் பாக்கார் பத்து கிராமம், ஜொகூர் மாநிலத்தில் பழம்பெரும் வரலாற்றைக் கொண்டது. கம்போங் மலாயு மஜீடி (Kampung Melayu Majidee); தாமான் செந்தோசா; பெர்மாஸ் ஜெயா (Permas Jaya); ஆகிய புறநகர்க் குடியிருப்புப் பகுதிகளுக்கு இடையில் அமைந்து உள்ளது.
# பாக்கார் பத்து

## வரலாறு

பாக்கார் பத்து கிராமத்தில் முதலில் மலாய்க்காரர்களும் ஜாவானியர்களும் குடியேறினார்கள். 19 - 20-ஆம் நூற்றாண்டுகளில் அப்போதைய சுல்தான் இப்ராகிம் (Sultan Ibrahim Sir Abu Bakar) அவர்களுக்குச் சொந்தமான ரப்பர் தோட்டங்களில் பணிபுரிந்தனர்.  
மலாய்க்காரர்களும் ஜாவானியர்களும் ரப்பர் தோட்டங்களில் பல வருடங்கள் பணிபுரிந்தனர். அதன் பிறகு, புறநகர்ப் பகுதியில் அவர்கள் தங்குவதற்கு ஓர் இடத்தைக் கண்டுபிடித்தனர். அந்த இடம் அப்போது தெப்ராவ் பக்கார் பத்து என்று அழைக்கப்பட்டது. 1915-ஆம் ஆண்டில் குடியேறியவர்களுக்கு நில உரிமைச் சான்றிதழ்கள் வழங்கப்பட்டன.  
அந்தப் பாக்கார் பத்து கிராமம், இப்போது பாசிர் பெலாங்கி, தாமான் இஸ்கந்தர், தாமான் செந்தோசா, பெர்மாஸ் ஜெயா போன்ற பல வீட்டு மனை குடியிருப்புகளால் சூழப்பட்டு உள்ளது.
# கப்பி கோகன்

**கப்பி கோகன்** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஸ்டான் லீ, ராபர்ட் பெர்ன்ஸ்டைன் மற்றும் டான் ஹெக் ஆகியோரால், செப்டம்பர் 1963 இல் வெளியான டேல்ஸ் ஆப் சஸ்பென்ஸ் #45 என்ற கதையில் தோற்றுவிக்கப்பட்டது.  
இவரின் பாத்திரம் வழக்கமாக அயன் மேன் / டோனி ஸ்டார்க் இடம்பெறும் கதைகளில் துணைக் கதாபாத்திரமாக சித்தரிக்கப்படுகிறார், அவருக்காக இவர் வாகன ஓட்டுநர், மெய்க்காப்பாளர் மற்றும் தனிப்பட்ட உதவியாளராக பணியாற்றுகிறார். இவர் தனது முதலாளியுடன் நெருங்கிய நண்பர்கரா இருக்கிறார். இவர் தனது முதலாளியுடன் நெருங்கிய நண்பர்கரா இருக்கிறார், மேலும் மார்வெல் திரைப் பிரபஞ்சத் தின் மீநாயகனாக தனது அடையாளத்தைக் கண்டறிந்த முதல் நபர்களில் ஒருவர். அவர் டீன் அபோமினேஷனின் தந்தையும் ஆவார், பின்னர் பெப்பர் பாட்சை திருமணம் செய்துகொண்டார்.  
இந்த கதாபாத்திரத்திற்கு உயிர் கொடுக்கும் விதமாக இயக்குநர் ஜான் பெவ்ரோ என்பவர் மார்வெல் திரைப் பிரபஞ்சத் திரைப்படங்களான அயன்-மேன் (2008), அயன் மேன் 2 (2010), அயன் மேன் 3 (2013), இசுபைடர்-மேன்: ஹோம்கம்மிங் (2017), அவெஞ்சர்ஸ்: எண்ட்கேம் (2019) மற்றும் இசுபைடர்-மேன்: பார் பிரம் ஹோம் (2019) போன்ற படங்களில் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.
# ஆன்ட் மேன் (இசுகாட்காட் லாங்)

**ஆன்ட் மேன் (இசுகாட்காட் லாங்)** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரம் டேவிட் மிச்செலினி, பாப் லேடன் மற்றும் ஜான் பைர்ன் ஆகியோரால், மார்ச் 1979 இல் வெளியான அவென்ஜர்ஸ் #181 என்ற கதையில் தோற்றுவிக்கப்பட்டது. இது ஆன்ட் மேன் பெயரைப் பயன்படுத்திய இரண்டாவது மீநாயகன் பாத்திரம் ஆகும்.  
இவரின் கதாபாத்திரம் சீர்திருத்த திருடன் மற்றும் மின்னணுவியல் நிபுணராக, அவென்ஜர்ஸ், பென்டாஸ்டிக் போர் மற்றும் கார்டியன்சு ஒப் த கலக்சி ஆகியவற்றில் உறுப்பினராக இருந்தார். பின்னர் 2015 இல் ஆன்ட் மேன் தொடரின் தலைப்புக் கதாபாத்திரமானார்.  
இவர் இன்டர்நேஷனல் நிறுவனத்தால் பணியமர்த்தப்பட்ட ஒரு முன்னாள் குற்றவாளி மற்றும் இயந்திர நிபுணராவார், தனது மகள் கசாண்ட்ரா "காஸ்ஸி" லாங்கை இதய நோயிலிருந்து இருந்து காப்பாற்ற எறும்பு மனிதன் உடையை திருடிய பிறகு ஆன்ட் மேன் ஆனார். தனது குற்ற வாழ்க்கையிலிருந்து சீர்திருத்தப்பட்ட லாங் என்பவர் காங்க் பிம்மின் உதவியுடன் இரண்டாவது முழுநேர ஆன்ட் மேன் வாழ்க்கையை மேற்கொண்டார்.  
இந்த கதாபாத்திரத்திற்கு உயிர் கொடுக்கும் விதமாக நடிகர் பால் ருத் என்பவர் மார்வெல் திரைப் பிரபஞ்சத் திரைப்படங்களான ஆன்ட்-மேன் (2015), கேப்டன் அமெரிக்கா: சிவில் வார் (2016), ஆன்ட்-மேன் மற்றும் தி வாஸ்ப் (2018), அவெஞ்சர்ஸ்: எண்ட்கேம் (2019) மற்றும் ஆன்ட்-மேன் அண்ட் த வாஸ்ப்: குவாண்டுமேனியா (2023) போன்ற படங்களில் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.
# லோகி (வரைகதை)

</noinclude>
**லோகி** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஸ்டான் லீ, லாரி லிபர் மற்றும் ஜாக் கிர்பி ஆகியோரால், ஆகஸ்ட் 1949 இல் வெளியான வீனசு #6 என்ற கதையில் தோற்றுவிக்கப்பட்டது.  
இது இதே பெயரில் உள்ள நார்சு தெய்வத்தை அடிப்படையாகக் கொண்டது. இவர் ஒடினின் வளர்ப்பு மகன், மீநாயகன் தோரின் வளர்ப்பு சகோதரன் மற்றும் அஸ்கார்டு நாட்டின் "குறும்பு கடவுள்" ஆவார். இவரின் கதாபாத்திரம் ஒரு சூப்பர்வில்லன் மற்றும் எதிர் கதாநாயகனாக சித்தரிக்கப்பட்டுள்ளது.  
இந்த பாத்திரம் இயங்குபடம் செய்யப்பட்ட தொலைக்காட்சித் தொடர்கள், திரைப்படங்கள், நிகழ்பட ஆட்டம், ஆடை, பொம்மைகள் மற்றும் வர்த்தக அட்டைகள் உள்ளிட்ட தொடர்புடைய மார்வெல் பொருட்களில் தோன்றியுள்ளது. இவர் 2014 இல் "எல்லா நேரத்திலும் சிறந்த 100 வரைகதை புத்தக வில்லன்கள்" பட்டியலில் லோகி 4 வது இடத்தில தரவரிசைப்படுத்தப்பட்டார். இந்த கதாபாத்திரத்திற்கு உயிர் கொடுக்கும் விதமாக நடிகர் டாம் ஹிடில்ஸ்டன் என்பவர் மார்வெல் திரைப் பிரபஞ்சத் திரைப்படங்களான தோர் (2011), தி அவேஞ்சர்ஸ் (2012), தோர்: த டார்க் வேர்ல்டு (2013), தோர்: ரக்னராக் (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற படங்களிலும், லோகி (2021) என்ற டிஸ்னி+ தொடரிலும் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.
# நெபுலா (வரைகதை)

**நெபுலா** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ரோஜர் ஸ்டெர்ன் மற்றும் ஜான் புஸ்செமா ஆகியோரால், ஜூலை 1985 இல் வெளியான அவென்ஜர்ஸ் #257 என்ற கதையில் தோற்றுவிக்கப்பட்டது. இவரின் பாத்திரம் முதலில் ஒரு சூப்பர்வில்லனாக சித்தரிக்கப்பட்டது, பின்னர் நல்லவராக கார்டியன்சு ஒப் த கலக்சியின் உறுப்பினராக சித்தரிக்கப்பட்டது.  
நெபுலா என்ற கதாபாத்திரம் இயங்குபட தொலைக்காட்சி தொடர்கள் மற்றும் நிகழ்பட ஆட்டம் உட்பட பிற ஊடகங்களில் தோன்றியுள்ளது. இந்த கதாபாத்திரத்திற்கு உயிர் கொடுக்கும் விதமாக நடிகை கரேன் கில்லன் என்பவர் மார்வெல் திரைப் பிரபஞ்சத் திரைப்படங்களான கார்டியன்ஸ் ஒப் த கலக்ஸி (2014), கார்டியன்ஸ் ஆப் தி கேலக்ஸி 2 (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற படங்களில் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.
# பிளந்தோங்

**பிளந்தோங்** (ஆங்கிலம்: *Plentong*; மலாய்: *Plentong*; சீனம்: 避兰东; ஜாவி: ڤلينتوڠ) என்பது மலேசியா, ஜொகூர் மாநிலத்தில், ஜொகூர் பாரு மாவட்டத்தில் அமைந்து உள்ள ஒரு முக்கிம் ஆகும்.  
பெர்மாஸ் ஜெயா, பாசீர் கூடாங் போன்ற நகர்ப்புற பகுதிகளைப் பிளந்தோங் முக்கிம் உள்ளடக்கியது. ஜொகூர் மாநிலத்தில் அதிக மக்கள்தொகை கொண்ட முக்கிம் நிலப் பகுதி. இந்த முக்கிம் 500,000-க்கும் மேற்பட்ட மக்கள் தொகையைக் கொண்டது.  
மலேசியாவில் அதிக மக்கள்தொகை கொண்ட நகர்ப்புறப் பகுதிகளில் ஒன்றாகவும் இந்தப் பிளந்தோங் முக்கிம் கருதப் படுகிறது.
# பிளந்தோங்

## வரலாறு

முதன்முதலில் 1859-ஆம் ஆண்டில், தேய் சூ காங் (Tey Chu Kang) என்று அழைக்கப்படும் சீன மக்களின் குடியேற்றமாகத் தொடங்கியது. பின்னர் புதிய சீனக் கிராமமாக மாற்றம் கண்டது.  
1949-ஆம் ஆண்டு மலாயாவில் அவசரக்கால நிலைமை. அப்போது கம்போங் பாரு பான் பூ; கம்போங் லஞ்சூ; லாடாங் சான்; ஆகிய இடங்களில் இருந்த மக்கள் வெளியேற்றப் பட்டார்கள்.  
தற்போது கம்போங் பாரு என்று அழைக்கப்படும் இடத்தில் அந்தப் பழைய குடியேற்றம் உருவாக்கப்பட்டது. அந்த இடம்தான் பிளந்தோங். இப்போது ஜொகூர் மாநிலத்திலேயே மிகவும் பரபரப்பான நகர்ப் பகுதியாக விளங்குகிறது.
# பிளந்தோங்

## புவியியல்

தொடக்கக்கால வடிகால் அமைப்பின் காரணமாகப் பிளந்தோங் குடியிருப்புப் பகுதிகளில் அடிக்கடி மோசமான வெள்ள நிலைமை. பெர்மாஸ் ஜெயா மற்றும் உலு திராம் ஆகியவற்றில் இருந்து பாயும் தண்ணீரின் சந்திப்பு இடமாக பிளந்தோங் ஆறு உள்ளது. அதனால் அடிக்கடி திடீர் வெள்ளங்கள் ஏற்படுகின்றன.  
அந்த வகையில் பிளந்தோங் ஆற்றின் நீரோட்டத்தைச் சீராக்கும் வகையில் பிளந்தோங் பாலத்தை மீண்டும் கட்டுவதற்கு அரசாங்கம் முயற்சி செய்தது. 2013-ஆம் ஆண்டில், 57.7 மில்லியன் ரிங்கிட் செலவில் வெள்ளத் தணிப்புத் திட்டம் மேற்கொள்ளப்பட்டது.
# பைசல்பைடு

**பைசல்பைடு** (*Bisulfide*) என்பது HS<sup>−</sup> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் எதிர்மின் அயனியாகும். SH<sup>−</sup> என்ற மூலக்கூற்று வாய்ப்பாடும் பயன்படுத்தப்படுகிறது. பைசல்பைடு உப்புகளுக்கு இது எந்த நிறத்தையும் அளிப்பதில்லை. மேலும் பைசல்பைடு உப்புகள் தனித்துவமான ஓர் அழுகிய வாசனையைக் கொண்டிருக்கும். ஒரு வலிமையான காரமான இதன் கரைசல்கள் அரிக்கும் தன்மையும் தோலில் காயத்தையும் உண்டாக்கும் தன்மையும் கொண்டவையாகும்.  
வேதியியலில் பைசல்பைடு என்பது ஒரு முக்கியமான வினையாக்கியாகவும் மற்றும் தொழில்துறை இரசாயனமாகவும் கருதப்படுகிறது. முக்கியமாக காகிதம் தயாரிப்பில் கிராப்ட் செயல்முறையிலும், நெசவுத் தொழிலில் செயற்கை மணம், வண்ணம் பூசுதல் பித்தளைகள் மற்றும் இரும்பு கட்டுப்பாடு ஆகியவற்றில் பயன்படுத்தப்படுகிறது.
# பைசல்பைடு

## பண்புகள்

சோடியம் ஐதரோசல்பைடு மற்றும் பொட்டாசியம் ஐதரோசல்பைடு உட்பட பல்வேறு பைசல்பைடு உப்புகள் அறியப்படுகின்றன.  
துர்நாற்றம் வீசும் குண்டுகளின் உட்கூறாக காணப்படும் அம்மோனியம் ஐதரோசல்பைடு ஒரு தூய திண்மப் பொருளாக இதுவரை தனித்துப் பிரிக்கப்படவில்லை. சல்பைடு ஈரெதிர்மின் அயனி உப்புகள் என விவரிக்கப்படும் சில சேர்மங்கள் முதன்மையாக ஐதரோசல்பைடைக் கொண்டிருக்கின்றன. உதாரணமாக நீரேறிய சோடியம் சல்பைடின் மூலக்கூறு வாய்ப்பாடு பெயரளவில் Na2S • 9H2O என்றாலும் NaSH • NaOH • 8H2O என்று குறிப்பிடுவது சரியாக இருக்கும்.  
நீரிய பைசல்பைடு புற ஊதாக் கதிரின் and in sewage. கட்புல நிறமாலையின் சுமார் 230 நானோ மீட்டரில் ஒளியை உறிஞ்சுகிறது.  
இந்த அணுகுமுறையைப் பயன்படுத்தி கடலிலும் கழிவுநீரிலும் பைசல்பைடு இருப்பது கண்டறியப்பட்டது. பைசல்பைடும் (HS<sup>−</sup>)டைசல்பைடும் (S2<sup>−2</sup>, அல்லது −S–S−) வெவ்வேறானவை என்பதை கவனிக்க வேண்டும்.
# பைசல்பைடு

## பண்புகள்

### காரத்தன்மை

பைசல்பைடு எதிர்மின் அயனி ஒரு புரோட்டானை ஏற்றுக்கொள்ளும்:  
HS<sup>−</sup> + H<sup>+</sup> → H<sub>2</sub>S  
புரோட்டானை (H<sup>+</sup>) ஏற்றுக்கொள்ளும் தன்மையைக் கொண்டிருப்பதால் பைசல்பைடு என்பது ஒரு காரத்தின் தன்மையைப் பெற்றுள்ளது எனலாம். நீரிய கரைசலில் இதன் காடித்தன்மை எண் மதிப்பு 6.9 ஆகும். பைசல்பைடின் இணை அமிலம் ஐதரசன் சல்பைடு (H<sub>2</sub>S) ஆகும். இருப்பினும், பைசல்பைடின் காரத்தன்மையானது ஓர் அர்ரீனியசு காரமாக அதன் நடத்தையிலிருந்து உருவாகிறது.  
பார்வையாளராக மட்டும் உள்ள எதிர்மின் அயனிகளைக் கொண்ட ஒரு கரைசல் காரத்தினுடையை காரகாடித்தன்மை சுட்டெண்ணை பெற்றிருக்கும். பின்வரும் அமில-கார வினையின் சமன்பாடு இதற்கான மூலமாகும்.
# பைசல்பைடு

## பண்புகள்

### வேதி வினைகள்

ஒர் அமிலத்துடன் சேர்த்து சூடுபடுத்துகையில் பைசல்பைடு ஐதரசன் சல்பைடாக மாறுகிறது. வலுவான அமிலங்களுடன் இது இரட்டிப்பாக புரோட்டானேற்றம் செய்யப்பட்டு H<sub>3</sub>S<sup>+</sup> ஆக மாறுகிறது. பைசல்பைடை ஆக்சிசனேற்றம் செய்தால் சல்பேட்டு உப்பு கிடைக்கும். கடுமையாக சூடாக்கப்படும் போது பைசல்பைடு உப்புகள் சிதைந்து சல்பைடு உப்புகளும் ஐதரசன் சல்பைடும் உருவாகின்றன.
# பைசல்பைடு

## பண்புகள்

### உயிர் வேதியியல்

உடலியலில் ஐதரசன் சல்பைடு பொதுவாக பைசல்பைடாக (HS<sup>−</sup>) முழுமையாக அயனியாக்கம் செய்யப்படுகிறது. எனவே, உயிர்வேதியியல் அமைப்புகளில் ஐதரசன் சல்பைடு எனப்படுவது பெரும்பாலும் பைசல்பைடு என்று பொருள்படும். நைட்ரிக் ஆக்சைடு மற்றும் கார்பன் மோனாக்சைடு ஆகியவற்றுடன் ஐதரோசல்பைடு மூன்றாவது வாயுக்கடத்தியாக அடையாளம் காணப்பட்டுள்ளது.
# பைசல்பைடு

## பிற வழிப்பெறுதிகள்

SH<sup>−</sup> என்பது ஒரு மென்மையான எதிர்மின் ஈந்தணைவி ஆகும். இது பெரும்பாலான உலோக அயனிகளுடன் ஒருங்கிணைவுச் சேர்மங்களை உருவாக்குகிறது. எடுத்துக்காட்டுகளில் அடங்கும் [Au(SH)<sub>2</sub>]<sup>−</sup> மற்றும் (C<sub>5</sub>H<sub>5</sub>)<sub>2</sub>Ti(SH)<sub>2</sub> ஆகிய ஒருங்கிணைவுச் சேர்மங்கள் முறையே தங்கம்(I) குளோரைடு மற்றும் தைட்டானோசீன் டைகுளோரைடு ஆகியவற்றிலிருந்து பெறப்படுகிறது.
# பைசல்பைடு

## பாதுகாப்பு

பைசல்பைடு உப்புகள் அரிக்கும் தன்மை கொண்டவை, வலுவான காரத்தன்மை கொண்டவையான இவை அமிலமயமாக்கலின் போது நச்சு ஐதரசன் சல்பைடை வெளியிடுகின்றன.
# பைசல்பைடு

## இவற்றையும் காண்க

- சல்பைடு
- தயோல்
# இலங்கை பச்சை புறா

**இலங்கை பச்சைப் புறா** (*Sri Lanka green pigeon*) அல்லது சிலோன் பச்சைப் புறா *(தெரெரான் பம்பாதோரா)* என்பது *தெரெரான்* பேரினப் புறா ஆகும். இலங்கையில் சிங்கள மொழியில் இந்தப் புறாவும் பிற பச்சைப் புறாக்களும் ***படா கோயா*** என்று அழைக்கப்படுகின்றன. இது இலங்கையின் காடுகளில் காணப்படுகிறது. பல வகைப்பாட்டியலாளர் இதனைச் சாம்பல் நெற்றி புறா குழுவிலிருந்து தனி சிற்றினமாகப் பிரித்தது வைத்துள்ளனர்.
# இலங்கை பச்சை புறா

## நடத்தை

இலங்கை பச்சைப் புறா பொதுவாக தனித்தனியாகவோ அல்லது சிறு குழுக்களாகவோ காணப்படும். இது வேகமாகவும், நேராகவும் பறக்கும். வழக்கமான இறக்கை அசைவுகளுடன் அவ்வப்போது விரைவாக அசைத்துப் பரக்கின்றது. இது பலவகையான தாவரங்களின் விதைகளையும் பழங்களையும் உண்ணும். மரத்தில் குச்சிகளைக் கொண்டு கூடு கட்டி இரண்டு வெள்ளை நிற முட்டைகளை இடுகிறது .
# சாம்பல் நெற்றி பச்சைப் புறா

**சாம்பல் நெற்றி பச்சைப் புறா** (*தெரெரான் அபினிசு*) என்பது *தெரெரான்* பேரினத்தைச் சேர்ந்த ஒரு புறா ஆகும். இது இந்தியாவில் மேற்குத் தொடர்ச்சி மலையின் காடுகளில் காணப்படுகிறது. பல வகைப்பாட்டியலாளர்கள் சாம்பல் நெற்றிப் புறா குழுவிலிருந்து இதனைத் தனி சிற்றினமாகப் பிரித்துள்ளனர்.
# சாம்பல் நெற்றி பச்சைப் புறா

## விளக்கம்

ஆண் புறாவின் மேற்புறம் சிவப்பாகவும், பெண் புறாவில் இது பச்சை நிறமாக உள்ளது.
# சாம்பல் நெற்றி பச்சைப் புறா

## நடத்தை

சாம்பல்-முன் நெற்றி பச்சைப் புறா பொதுவாக தனித்தனியாக அல்லது சிறிய குழுக்களாக வாழ்கின்றது. இது வேகமாகவும் நேராகவும் பறக்கின்றது. வழக்கமான இறக்கை அசைவுகளுடன் பொதுவாகப் புறாக்களின் சிறப்பியல்புகளைக் கொண்டுள்ளது. அவ்வப்போது வேகமாக இறக்கைகளை அசைக்கின்றது. இது பலவகையான தாவரங்களின் விதைகளையும் பழங்களையும் உண்ணும். மரத்தில் குச்சிகளைக் கொண்டு கூடு கட்டி இரண்டு வெள்ளை முட்டைகளை இடுகிறது.
# சின்ன பச்சைப் புறா

**சின்ன பச்சைப் புறா** (*Little green pigeon*)(*தெரெரான் ஓலாக்சு*) என்பது கொலம்பிடே குடும்பத்தில் உள்ள ஒரு பறவை சிற்றினமாகும். இது புரூணை, இந்தோனேசியா, மலேசியா, சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது . இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும். *இது தெரெரான்* பேரினத்தில் உள்ள மற்ற சிற்றினங்களை விடச் சிறியது.  
இந்த புறா 21 முதல் 22 செ. மீ. நீளமுடையது. ஆண் பெண் பாலின வேறுபாடுடையது. ஆண்களின் கழுத்தின் அடிப்பகுதியில் ஆரஞ்சு நிறப் திட்டுகளும் மஞ்சள் வண்ணத்தின் மீது காணப்படும். இது பெண் புறாவில் இல்லை. பெண் புறாவில் மஞ்சள் நிற அடிப்பகுதியில் ஆலிவ் பச்சை நிறத்தில் பெரிய திட்டுக்கள் காணப்படும். பிற பச்சைப் புறாக்களைப் போலவே இவையும் வித்துக்களையும் பழங்களையும் உண்ணக்கூடியவை. இவை காடுகளில் காணப்படுகின்றன.
# ஜரிமாங்குறிச்சி

**ஜரிமாங்குறிச்சி** (*Jarimankurichy*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643660. இது மஞ்சாரஹள்ளி ஊராட்சிக்கு உட்பட்டது.
# ஜரிமாங்குறிச்சி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 64 கிலோமீட்டர் தொலைவிலும், பென்னாகரத்தில் இருந்து 38 கிலோமீட்டர் தொலைவிலும் உள்ளது.
# ஜரிமாங்குறிச்சி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 57, மொத்த மக்கள் தொகை 221 ஆகும். இதில் 122 ஆண்களும், 99 பெண்களும் அடங்குவர்.
# புரு பச்சைப் புறா

**புரு பச்சைப் புறா** (*Buru green pigeon*)(*தெரெரான் அரோமாடிகசு*) என்பது *தெரெரான்* பேரினத்தைச் சேர்ந்த ஒரு புறா சிற்றினமாகும். இது இந்தோனேசியாவில் உள்ள புரு காடுகளில் காணப்படுகிறது. பல வகைப்பாட்டியலாளர்கள் இதனைச் சாம்பல் நெற்றிப் புறா தொகுதியில் தனிச் சிற்றினமாக வகைப் பிரித்துள்ளனர்.
# புரு பச்சைப் புறா

## நடத்தை

புரு பச்சைப் புறா பொதுவாக தனித்தனியாக அல்லது சிறிய குழுக்களாக வாழ்கின்றது. இது வேகமாகவும் நேராகவும் பறக்கும். வழக்கமான இறக்கை அசைவுகளுடன் அவ்வப்போது வேகமாக இறக்கைகளை அசைக்கக்கூடியன. இது பலவகையான தாவரங்களின் விதைகளையும் பழங்களையும் உண்ணும். மரத்தில் குச்சிகளைக் கொண்டு கூடு கட்டி இரண்டு வெள்ளை முட்டைகளை இடுகிறது.
# சாம்பல்-தலை பச்சைப் புறா

**சாம்பல்-தலை பச்சைப் புறா** (*Ashy-headed green pigeon*)(*தெரெரான் பாயெரெ*) என்பது *தெரெரான்* பேரினத்தைச் சேர்ந்த புறா சிற்றினம் ஆகும். இது நேபாளம், வடகிழக்கு இந்தியா மற்றும் வங்காளதேசம் தென்மேற்கு சீனா, மியான்மர், தாய்லாந்து, லாவோஸ் மற்றும் வியட்நாம் பகுதிகளில் காணப்படுகிறது . பல வகைப்பாட்டியலாளர் சாம்பல் நெற்றிப் புறா தொகுதியிலிருந்து இந்தப் புறாவினை தனிச் சிற்றினமாகப் பிரித்தனர். இது 2014-ல் பன்னாட்டு இயற்கை பாதுகாப்புச் சங்கத்தின் செம்பட்டியலில் சேர்க்கப்பட்டது.
# சாம்பல்-தலை பச்சைப் புறா

## நடத்தை

சாம்பல்-தலை பச்சைப் புறா பொதுவாக தனித்தனியாகவோ அல்லது சிறு குழுக்களாகவோ காணப்படும். இது பிற புறாக்களைப் போன்று வேகமாகவும் நேராகவும் வழக்கமான இறக்கை அசைவுகளுடன் பறக்கும். இது பலவகையான தாவரங்களின் விதைகளையும் பழங்களையும் உண்ணும். மரத்தில் குச்சிகளால் கூடு கட்டி வெள்ளை நிற முட்டைகள் இரண்டு இடுகிறது .
# பிலிப்பீன்சு பச்சைப் புறா

**பிலிப்பீன்சு பச்சைப் புறா** (*Philippine green pigeon*)(*தெரெரான் ஆக்சிலாரிசு*) என்பது *தெரெரான்* பேரினத்தைச் சேர்ந்த ஒரு புறா சிற்றினம் ஆகும். இது பிலிப்பீன்சு காடுகளில் காணப்படுகிறது. சாம்பல் நெற்றிப் புறா குழுவில் இது தனிச் சிற்றினமாகப் பிரிக்கப்பட்டுள்ளது.
# பிலிப்பீன்சு பச்சைப் புறா

## நடத்தை

பிலிப்பீன்சு பச்சைப் புறா பொதுவாக தனித்தனியாகவோ அல்லது சிறு குழுக்களாகவோ காணப்படும். இது வேகமாகவும் நேராகவும் வழக்கமான இறக்கை அசைவுகளுடன் பொதுவாகப் புறாக்கள் பறப்பது போன்று பறக்கும். பலவகையான தாவரங்களின் விதைகளையும் பழங்களையும் உண்ணும். மரத்தில் குச்சிகளைக் கொண்டு கூடு கட்டி இரண்டு வெள்ளைநிற முட்டைகள் வரை இடுகிறது .
# சுகூடாய்

**சுகூடாய்** அல்லது **ஸ்கூடாய்** (ஆங்கிலம்: *Skudai*; மலாய்: *Skudai*; சீனம்: 士姑来; ஜாவி: سكوداي) என்பது மலேசியா, ஜொகூர் மாநிலத்தில், ஜொகூர் பாரு மாவட்டத்தில், இஸ்கந்தர் புத்திரி மாநகர வளாகத்திற்குள் அமைந்து உள்ள ஒரு நகர்ப்பகுதி.  
தென்மேற்கு ஜொகூர் பெரு வளர்ச்சி திட்டத்தின் ஒரு பகுதியாக ஸ்கூடாய் நகர்ப்பகுதி அமைகின்றது. இங்கு ஜொகூர் பாரடிகம் பேரங்காடி (Paradigm Mall Johor) வளாகம்; மற்றும் இஸ்கந்தர் புத்திரி நகராண்மைக் கழகத்தின் தலைமையகம் (Iskandar Puteri City Council) உள்ளன.  
மேலும் மலேசியத் தொழில்நுட்பப் பல்கலைகழகத்தின் வளாகத்தின் தலைமை இடமாகவும் ஸ்கூடாய் நகர்ப்பகுதி அமைகின்றது.  
மலேசியாவிலேயே அதிகமான தமிழ் மாணவர்கள் பயிலும் தமிழ்ப்பள்ளிகளில் ஒன்றான தாமான் துன் அமீனா தமிழ்ப்பள்ளி இங்குதான் உள்ளது. இந்தப் பள்ளியில் 1970 மாணவர்கள் பயில்கிறார்கள்.
# சுகூடாய்

## மக்கள் தொகையியல்

ஜொகூர் மாநிலத்தில் தமிழர்கள் அதிகமாக வாழும் இடங்களில் ஒன்றாகவும் ஸ்கூடாய் வளாகம் அமைகின்றது. ஸ்கூடாய் குடியிருப்பாளர்களில் பெரும்பாலானவர் சீன வம்சாவளியைச் சேர்ந்தவர்கள் (65%). அதைத் தொடர்ந்து மலாய்க்காரர்கள் (22%). மூன்றாவதாக இந்தியர்கள் (12%).
# சுகூடாய்

## துன் அமீனா தமிழ்ப்பள்ளி

1900-களின் பிரித்தானிய காலனித்துவ காலத்தில், ஸ்கூடாய் வட்டாரத்தில் ஒரு ரப்பர் தோட்டம் இருந்தது. அதன் பெயர் லிண்டன் தோட்டம் (Ladang Linden). அந்தத் தோட்டத்தில் வேலை செய்த தமிழர்களின் பிள்ளைகள் படிக்க ஒரு தமிழ்ப்பள்ளி தேவைப்பட்டது.  
தமிழ் மொழியின் மீது இருந்த தாக்கத்தினால், தோட்டத் தொழிலாளர்களின் முயற்சியால் ஒரு தமிழ்ப்பள்ளி உருவாக்கப்பட்டது. அந்தப் பள்ளிக்குச் சரஸ்வதி தமிழ்ப்பள்ளி என பெயரிடப்பட்டது. ஏற்கனவே அது ஒரு நாடக மேடை. ஒரு சிறிய குடிசை.
# சுகூடாய்

## துன் அமீனா தமிழ்ப்பள்ளி

### 1946-ஆம் ஆண்டில் 15 மாணவர்கள்

அங்கேதான் இப்போதைய **துன் அமீனா தமிழ்ப்பள்ளி** தொடங்கப்பட்டது. 1946-ஆம் ஆண்டில் 15 மாணவர்களுடன் தோற்றுவிக்கப் பட்டது. என்.கே.ஆர். ராமசாமி நாயுடு என்பவர் முதல் தலைமை ஆசிரியராகப் பணியாற்றினார்.  
1948-ஆம் ஆண்டில், தோட்ட நிர்வாகியின் வீடு, தமிழ்ப்பள்ளியின் கட்டிடமாக புதுப்பிக்கப்பட்டது. 1958-ஆம் ஆண்டில், மாணவர்களின் எண்ணிக்கை 25-இல் இருந்து 50 மாணவர்களாக அதிகரித்தது. இதனால் ஆசிரியர்களின் எண்ணிக்கையும் 2-ஆக உயர்ந்தது. பள்ளியின் பெயர் லிண்டன் தோட்டத் தொடக்கத் தமிழ்ப்பள்ளி என மாற்றம் கண்டது.  
1961 - 1967 வரையிலான காலக் கட்டத்தில் மாணவர் எண்ணிக்கை 100-ஆக உயர்ந்தது. ஆசிரியர் எண்ணிக்கை 5-ஆக உயர்ந்தது. 1966-ஆம் ஆண்டில், கூடுதல் கட்டிடம் கட்டப்பட்டு பழைய கட்டிடம் புதுப்பிக்கப்பட்டது.  
**துன் அமீனா தமிழ்ப்பள்ளி தொடர்பான படங்கள்**  
1. துன் அமீனா தமிழ்ப்பள்ளி  
2. துன் அமீனா தமிழ்ப்பள்ளி ஆசிரியர்கள்  
2020-ஆம் ஆண்டு புள்ளிவிவரங்களின்படி துன் அமீனா தமிழ்ப்பள்ளியில் **1970 மாணவர்கள்** பயில்கிறார்கள். **98 ஆசிரியர்கள்** சேவை செய்கிறார்கள். மலேசியக் கல்வியமைச்சு வெளியிட்ட புள்ளிவிவரங்கள்.
# சுகூடாய்

## ரினி தோட்டத் தமிழ்ப்பள்ளி

ஸ்கூடாய வட்டாரத்தில் மற்றும் ஒரு தமிழ்ப்பள்ளி **ரினி தோட்டத் தமிழ்ப்பள்ளி**. இந்தப் பள்ளியும் மலேசியத் தமிழர்களின் வரலாற்றில் பல சாதனைகளைப் படைத்து உள்ளது. 2020-ஆம் ஆண்டு புள்ளிவிவரங்களின்படி, இந்தப் பள்ளியில் **683 மாணவர்கள்** பயில்கிறார்கள். **45 ஆசிரியர்கள்** சேவை செய்கிறார்கள்.  
மலேசியாவில் மிகப் பழமையான தோட்டங்களில் ரினி தோட்டமும் ஒன்றாகும். 1900-ஆண்டுகளில் உருவானது. ரினி தோட்டம் ஒரு ரப்பர் தோட்டம். பின்னர் எண்ணெய் பனை தோட்டமாக மாற்றம் கண்டது. 1996-க்குப் பின்னர் இந்த தோட்டம் முத்தியாரா ரினி (Mutiara Rini) என்று அழைக்கப் படுகிறது.
# சுகூடாய்

## ரினி தோட்டத் தமிழ்ப்பள்ளி

### முத்தியாரா ரினி வீடமைப்புத் திட்டம்

1985-ஆம் ஆண்டில், ரினி தோட்டத்தில் ஒரு வீட்டமைப்புத் திட்டம் மேற்கொள்ளப்பட்டது. அதனால் ரினி தோட்டத் தமிழ்ப்பள்ளி, லீமா கெடாய் எனும் இடத்திற்கு மாற்றப்பட்டது. புதிய மாற்றுப் பள்ளி, இப்போதைய முத்தியாரா ரினி வீட்டு மேம்பாட்டாளரால் கட்டப்பட்டது. பள்ளியின் பரப்பளவு 1 ஹெக்டேர். 8 வகுப்பறைகளைக் கொண்டது.  
புதிய பள்ளி 04.11.1996-ஆம் தேதி செயல்படத் தொடங்கியது. 2000-ஆம் ஆண்டில், நிர்வாக அலுவலகம் மற்றும் நூலகம் போன்றவை; பொதுமக்கள், நாடாளுமன்ற, சட்டமன்ற பிரதிநிதிகளின் உதவியுடன் கட்டப்பட்டன. மாணவர் எண்ணிக்கையும் அதிகரித்தது  
பின்னர் 2001-ஆம் ஆண்டு இப்பள்ளியில் மேலும் இரண்டு வகுப்பறைகள் கட்டப்பட்டன. 2003-ஆம் ஆண்டு பள்ளி உணவகம் புதுப்பிக்கப்பட்டது. 2003-ஆம் ஆண்டின் இறுதியில் கணினிக் கல்விக்காக மற்றொரு கூடுதல் கட்டிடம் கட்டப்பட்டது.  
**ரினி தோட்டத் தமிழ்ப்பள்ளி தொடர்பான படங்கள்**  
1. SJKT-Ladang-RINI-ICT-Lab  
2. SJK (T) Ladang Rini
# குக்குலசு

***குக்குலசு (Cuculus)*** என்பது குயில் குடும்பப் பேரினமாகும். இதில் பெரும்பாலானவை பழைய உலகைச் சார்ந்தவை. பலதரப்பட்ட வெப்பமண்டல வகைகள் தெற்கு மற்றும் தென்கிழக்கு ஆசியா பகுதிகளில் காணப்படுகின்றன.
# குக்குலசு

## வகைபாட்டியல்

பேரினம் *குக்குலசு* சுவீடன் நாட்டு இயற்கையாளர் கரோலஸ் லின்னேயசால் 1758-ல் அறிமுகப்படுத்தப்பட்டது. இது இவரின் சிசுடமா நேச்சரேவின் 10வது பதிப்பில் குறிப்பிடப்பட்டுள்ளது. இந்தப் பேரினப் பெயர் "குக்கூ" என்பதது இலத்தீன் வார்த்தையாகும். இந்தப் பேரினத்தின் மாதிரிச் சிற்றினம் பொதுவான குயில் *குக்குலசு கேனரசு* ஆகும்.
# குக்குலசு

## வகைபாட்டியல்

### சிற்றினங்கள்

இந்தப் பேரினத்தில் 11 சிற்றினங்கள் உள்ளன:  
- கருங்குயில், *குக்குலசு கிளமோசசு*
- செம்மார்பு குயில், *குக்குலசு சொலிடேரியசு*
- சிறுகுயில், *குக்குலசு போலியோசெபாலசு*
- சுலவேசி குயில் அல்லது சுலவேசி பருந்து-குயில், *குக்குலசு கிராசிரோசுட்ரிசு*
- இந்தியக் குயில், *குக்குலசு மைக்ரோப்டெரசு*
- மடகாசுகர் குயில், *குக்குலசு ரோச்சி*
- ஆப்பிரிக்கக் குயில், *குக்குலசு குலாரிசு*
- இமயமலைக் குயில், *குக்குலசு சாச்சுரேடசு*
- ஓரியண்டல் குயில், *குக்குலசு ஆப்டேடசு* (முன்னர் *ஹார்சுபீல்டி*) (*கு. சாட்ரடசிலிருந்து* பிரிந்தது)
- சுண்டா குயில், *குக்குலசு லெபிடசு* *(கு சத்துராசு*விலிருந்து பிரிந்தது)
- பொதுவான குயில், *குக்குலசு கானரசு*  
பொருத்தமான வகைப்பாடு குறித்து கருத்து வேறுபாடுகள் இருந்தாலும், சில ஆதாரங்களில் இந்த பேரினத்தில் பாலிட் குயிலும் அடங்கும்.  
பருந்து-குயில் இப்போது *கைரோகோசிக்சு* என்ற தனி பேரினத்தில் வைக்கப்படுகின்றது. அதே சமயம் பாலிட் குயில் *காகோமாண்டிசி*ல் உள்ளது .  
இந்த பறவைகள் மெலிந்த உடல்கள், நீண்ட வால்கள் மற்றும் வலுவான கால்கள் கொண்டவை. மாறுபட்ட உருவ அளவு உடையன. திறந்தவெளி காடுகளில் வாழ்கின்றன. பல சிற்றினங்கள் இடம்பெயர்கின்றன.  
இவை ஒலி எழுப்பும் சிற்றினங்கள். இவற்றின் அழைப்புகள் உரத்தவையாக இருக்கும். இவை பெரிய பூச்சிகளை உண்கின்றன. பல பறவைகள் உண்ணாத கம்பளிப்பூச்சிகளை இவை உண்ணுகின்றன. ஓரிரு சிற்றினங்கள் பழங்களை உண்ணுகின்றன.  
*இவை கூடுகட்டாததால் பல்வேறு* குருவிகளின் கூடுகளில் ஒரு முட்டையை இடுகின்றன. உதாரணம் ஐரோப்பிய பொதுவான குயில் ஆகும் . ஒவ்வொரு சந்தர்ப்பத்திலும் பெண் குயில் கூட்டில் உள்ள முட்டையினை தனது அலகால் நீக்கி முட்டையிடும். குயிலின் முட்டை காக்கா முட்டையை விட முன்னதாகவே குஞ்சு பொரிக்கிறது, மேலும் குஞ்சு வேகமாக வளரும்; பெரும்பாலான சமயங்களில் குயிலின் குஞ்சு காக்கா முட்டை அல்லது காக்கா குஞ்சுகளை வெளியேற்றுகிறது.  
*குக்குலசு* சிற்றினங்கள் இவற்றின் பாசரைன் குருவிகளுடன் பொருந்திய வண்ண முட்டைகளை இடுகின்றன. பெண் குயில்கள் இதில் நிபுணத்துவம் பெற்றவை எனவே இவற்றின் முட்டைகளை ஒத்திருக்கும் பறவைகளின் கூடுகளில் முட்டைகளை இடுகின்றன.
# பினாங்கு அகோர வீரபத்திர கோவில்

**ஸ்ரீ அகோர வீரபத்திர கோவில்** இந்துக் கடவுளான வீரபத்ரருக்கு அர்ப்பணிக்கப்பட்ட கோயில். இது மலேசியாவின் பினாங்கில் உள்ள ஜாலான் பத்து கந்துங்கில் அமைந்துள்ளது.
# பினாங்கு அகோர வீரபத்திர கோவில்

## கோவில் தலம்

முதலில் இந்த கோயில் பட்டு கந்துங்கில் அருகிலுள்ள பகுதியில் வசிக்கும் இந்தியர்களுக்காக ஒரு சிறிய கோவிலாக கட்டப்பட்டது. 2005 ஆம் ஆண்டில், அருகிலுள்ள பகுதி குடியிருப்புப் பகுதியாக மேம்படுத்தப்பட்டதால், கோயில் பெரிய அளவில் மறுசீரமைப்புகள் மற்றும் புதுப்பிக்கப்பட்டது. இருப்பினும், மலேசிய அரசாங்கம் புதிய கோவிலைக் கட்டுவதற்கு ஒரு நிலத்தை நன்கொடையாக வழங்க போதுமான அளவு கருணை காட்டினார்கள். தினமும் மாலை 6 மணி முதல் இரவு 9 மணி வரை கோயில் பொதுமக்களுக்கு திறந்திருக்கும். பொதுவாக இந்த காலக்கட்டத்தில் கோவில் பூசாரியால் பிரார்த்தனைகள் நடத்தப்படுகின்றன, அந்த நேரத்தில் பக்தர்கள் பிரார்த்தனையை கடைபிடித்து ஆசீர்வாதங்களைப் பெறலாம்.
# பினாங்கு அகோர வீரபத்திர கோவில்

## தெய்வம்

வீரபத்திரர் பொதுவாக தென் இந்தியர்கள் மற்றும் சைவர்கள் வழிபட்டதாகவும் உள்ளது. தக்ஷனை அழிக்க சிவனின் கோபத்தால் படைக்கப்பட்டவன் வீரபத்திரன் .
# ஸ்ரீ மகா மாரியம்மன் தேவஸ்தான ஆலயம், பட்டர்வொர்த்

**ஸ்ரீ மஹா மாரியம்மன் தேவஸ்தான ஆலயம்** என்பது மலேசியாவின் பினாங்கில் உள்ள பட்டர்வொர்த், பாகன் லுவாரில் உள்ள ஒரு இந்துக் கோயிலாகும். இது பட்டர்வொர்த்தில் உள்ள மிகப் பெரிய மற்றும் மிகப் பழமையான இந்துக் கோயிலாகும். மஹா மாரியம்மன் கோயில், அம்பாள் தெய்வமான அம்மனுக்கு அர்ப்பணிக்கப்பட்ட கோயில், ஜாலான் ஜெட்டி லாமாவுடன் வசிக்கும் இந்து சமூகத்திற்கான கோயிலாகும். அருகில் உள்ள பகுதி கம்போங் பெங்காலி என்று அழைக்கப்படும் ஒரு இந்து குடியேற்றமாகும். இன்றும், இப்பகுதியில் கணிசமான இந்து மக்கள் வாழ்கின்றனர், மேலும் ஸ்ரீ ஆனந்த பர்வன் வாழை இலை உணவகம் போன்ற வணிகங்கள் இந்துக்களின் இருப்பின் பிரதிபலிப்பாகும். இந்துக்கள் பெரும்பாலும் பட்டர்வொர்த் துறைமுகத்துடன் தொடர்புடையவர்கள். அவர்கள் அங்கு நேரடியாக வேலை செய்தார்கள், அல்லது பலதரப்பட்ட கடை மற்றும் உணவு விற்பனை நிலையங்களைத் திறப்பது போன்ற ஆதரவு வர்த்தகங்களை வழங்கினர்.  
மஹா மாரியம்மன் தேவஸ்தானம் கோயில் அதன் அருகாமையில் உள்ள கட்டிடங்களுக்கு மேல் கோபுரமாக உள்ளது.
# ஸ்ரீ மகா மாரியம்மன் தேவஸ்தான ஆலயம், பட்டர்வொர்த்

## வரலாறு

பட்டர்வொர்த் ஸ்ரீ மகா மாரியம்மன் கோவில் 1853 ஆம் ஆண்டு மீண்டும் நிறுவப்பட்டது. அம்பாளின் சிலை 1853 இல் கடலோரத்தில் கண்டுபிடிக்கப்பட்டது, மேலும் அம்பாளின் சிலையை வழிபாட்டிற்காக வைக்க ஒரு சிறிய குடிசை தொடர்ந்து கட்டப்பட்டது. 1903 ஆம் ஆண்டில், பொன்னுசாமி பிள்ளை அதே இடத்தில் ஒரு கோயிலைக் கட்டினார் மற்றும் 1 வது கும்பாபிஷேகம் ( கும்பாபிஷேகம் ) நடந்தது. தற்போதைய கோயில் அமைப்பு 1980 களில் கட்டப்பட்ட கும்பாபிஷேக விழா 1988 இல் நடைபெற்றது. 2002ல், சில சிறிய சீரமைப்புப் பணிகளுக்குப் பிறகு, மற்றொரு கும்பாபிஷேகம் நடந்தது.
# ஸ்ரீ மகா மாரியம்மன் தேவஸ்தான ஆலயம், பட்டர்வொர்த்

## அங்கு செல்வது

மஹா மாரியம்மன் தேவஸ்தானம் கோயில் ஜாலான் பகான் லுவாரின் பழைய சாலையான ஜலான் ஜெட்டி லாமாவில் அமைந்துள்ளது. அதன் பின்னால் பட்டர்வொர்த் வெளிவட்டச் சாலையைக் காணலாம். ஜலான் டோகாங் லாமா என்ற சிறிய சாலையில் இந்த கோவில் அமைந்துள்ளது.
# ஸ்ரீ மகா மாரியம்மன் தேவஸ்தான ஆலயம், பட்டர்வொர்த்

## மேலும் பார்க்கவும்

- மலேசியாவில் உள்ள இந்துக் கோயில்கள்
# ஜாலன் பாரு ஸ்ரீ முனீஸ்வரர் கோவில்

**ஜாலன் பாரு முனீஸ்வரர் கோவில்** பிறை, பினாங்கு, மலேசியாவில் அமைந்துள்ளது ஒரு முனீஸ்வரருக்கு அர்ப்பணிக்கப்பட்ட இந்து மதம் கோவில். இந்த கோவில் மலேசியாவில் மிகவும் பிரபலமான கோவில்களில் ஒன்றாகும். இன்று, ஸ்ரீ முனீஸ்வரர் கோயில் புதிதாக வாங்கப்பட்ட கார்களுக்கு அருள்பாலிப்பதில் மிகவும் பிரபலமானது. கோயில் பூசாரி அவர்களின் கார்களை ஆசீர்வதிக்க பல இந்து மற்றும் சீன பௌத்தர்கள் அல்லாத கார் உரிமையாளர்கள் கூட பிரார்த்தனை செய்து கார்களுக்கு பூஜை செய்வார்கள்.
# ஜாலன் பாரு ஸ்ரீ முனீஸ்வரர் கோவில்

## வரலாறு

1870 களில் கிழக்கிந்திய கம்பெனியுடன் பணிபுரியும் இந்திய குடியேறியவர்களின் குழுவால் இந்த கோவில் நிறுவப்பட்டது. கோயில் தொடங்கப்பட்டபோது ஸ்ரீ முனியாண்டி கோயில் என்று அழைக்கப்பட்டது. பின்னர் கோயிலின் பெயர் ஸ்ரீ முனீஸ்வரர் கோயில் என மாற்றப்பட்டது. ஆரம்பத்தில் கோயில் ஒரு சிறிய அட்டாப் குடிசையாக மட்டுமே இருந்தது, சிமென்ட் தரை மற்றும் குழாய் நீர் மற்றும் மின்சாரம் போன்ற பிற வசதிகள் இல்லை. மலேசியா, சிங்கப்பூர், இந்தோனேசியா, தாய்லாந்து, மியான்மர், வங்காளதேசம், கம்போடியா, ஜப்பான் மற்றும் இந்தியா ஆகிய நாடுகளில் உள்ள இந்து பக்தர்கள் மற்றும் ஆஸ்திரேலியா, பிரிட்டன், கனடா மற்றும் அமெரிக்கா ஆகிய நாடுகளில் வசிக்கும் இந்து பக்தர்களிடையே இந்த கோயில் பிரபலமானது. இந்த கோவிலை பல தேசிய இனங்கள் மற்றும் மதங்கள் குறிப்பாக இந்துக்கள், பௌத்தர்கள், கிறிஸ்தவர்கள், சீக்கியர்கள் மற்றும் பிறர் ஆதரிக்கின்றனர். பல சீன பக்தர்களும் இந்த கோவிலுக்கு ஆதரவளிக்கின்றனர். கோவிலில் உள்ள தெய்வங்கள் பாதுகாப்பு, நீதி, உண்மை மற்றும் நன்மைக்காக நன்கு அறியப்பட்டவை.  
பிரதான பீடத்தில் உள்ள தெய்வங்கள் ஸ்ரீ முனீஸ்வரர் ஸ்ரீ விநாயகர் மற்றும் முருகப்பெருமான் . பிரதான பலிபீடத்தின் முன் முனியாண்டி பிரபு ஒரு கையில் "அர்வால்" (வாளுடன்) கம்பீரமாக நிற்கிறார். அவருக்குப் பக்கத்தில் இரண்டு வெள்ளைக் குதிரைகள் உள்ளன, ஒன்று வலதுபுறமும் மற்றொன்று இடதுபுறமும். ஒரு நாயும் உண்டு. அவர் நள்ளிரவுக்குப் பிறகு நள்ளிரவில் தனது வெள்ளைக் குதிரையில் "அரவாள்" மற்றும் வாயில் சுருட்டு, தலையில் தலைப்பாகை மற்றும் ஒரு பண்டைய இந்திய இளவரசரைப் போல உடை அணிந்தபடி சுற்றித் திரிந்தார் என்று நம்பப்படுகிறது. வரம் பெற்ற பல பக்தர்கள் அவருடைய தரிசனத்தைப் பார்த்திருக்கிறார்கள், அவர்களில் ஒரு சீனரும் இருந்தார், அவர் முழு வெள்ளை இந்திய உடையில் வெள்ளை குதிரையில் கோயில் வளாகத்திற்குள் நுழைவதைக் கண்டார், அவர் பார்த்ததைக் கண்டு ஆச்சரியப்பட்டார். அத்தகைய ஒரு சம்பவத்தை பார்த்த பிறகு, தற்போதுள்ள இடத்தில் ஒரு சிறிய பலிபீடத்தை கட்டுவதற்கு சீனர்கள் நிதி உதவி செய்தனர். சபதம் நிறைவேறிய பக்தர்கள் தங்கள் சக்திக்கு ஏற்ப காணிக்கை அல்லது பூஜைகளை செய்கிறார்கள். சிலர் "பிரசாதம்" வழங்குவார்கள், சிலர் உயிருள்ள சேவல் அல்லது ஆடுகளை வழங்குவார்கள், மற்றவர்கள் ஆடு அல்லது சேவல்களை பலியிட்டு "படயல்" செய்வார்கள். அசைவ பூஜை / படையல் "முனியாண்டி ஆண்டவனுக்கு" வழங்கப்படுகிறது.  
தெய்வங்களின் பெருகிவரும் முக்கியத்துவத்தை எடுத்துக்காட்டி சிங்கப்பூர் எழுத்தாளர் ஒருவரால் சமீபத்தில் ஒரு புத்தகமும் எழுதப்பட்டுள்ளது. கோயிலுக்கு வாகனங்களில் வந்து அருள்பாலிப்பவர்களுக்கு விபத்து மற்றும் பிற சம்பவங்களில் இருந்து பாதுகாப்பு அளிக்கப்படுகிறது. இந்தியர்களைத் தவிர, பல சீன பக்தர்கள் தங்கள் புதிய மற்றும் பழைய கார்களை கோயிலில் ஆசீர்வதிக்க கொண்டு வருகிறார்கள். அவர்கள் தங்கள் சபதம் நிறைவேறும் போது ஆடு மற்றும் சேவல்களை பலியிடுகிறார்கள், குறிப்பாக வணிகம், சுகாதாரம், குழந்தைகள் கல்வி மற்றும் பல விஷயங்கள்.
# ஜாலன் பாரு ஸ்ரீ முனீஸ்வரர் கோவில்

## மேலும் பார்க்கவும்

- மலேசியாவில் உள்ள இந்துக் கோயில்கள்
# பினாங்கு கருமாரியம்மன் கோயில்

செபராங் ஜெயாவின் **அருள்மிகு கருமாரியம்மன் கோயில்**, மலேசியாவில் உள்ள மிகப்பெரிய ராஜகோபுரம் அல்லது முக்கிய சிற்பக் கோபுரத்தைக் கொண்ட ஒரு தென்னிந்திய இந்துக் கோயிலாகும் . உயரத்தில் உள்ளது . ராஜகோபுரத்தின் நுழைவாயில், உயரம் மற்றும் அகலம், மலேசியாவில் மிகப்பெரியது.  
அருள்மிகு கருமாரியம்மன் கோயில், மலேசியாவில் உள்ள பல இந்துக் கோயில்களைப் போலவே, நூறு ஆண்டுகளுக்கு முன்பு பேராய் பதுமா தோட்டத்தில் வசிக்கும் தோட்டத் தொழிலாளர்களின் தேவைகளைப் பூர்த்தி செய்யும் தோட்டக் கோயிலாக அதன் தாழ்மையான தோற்றம் கொண்டது. எஸ்டேட் அமைந்துள்ள பகுதி 1970 களில் செபராங் ஜெயாவின் புதிய நகரமாக மாற்றப்பட்டது, இதன் விளைவாக அப்பகுதியில் இருந்த இரண்டு கோயில்கள் அகற்றப்பட்டன. ஆயினும்கூட, குடியிருப்பாளர்களின் வற்புறுத்தலுக்கு இணங்க, பினாங்கு மாநில அரசாங்கம் ஒரு புதிய இந்து கோவில் கட்டுவதற்கு ஒரு நிலத்தை வழங்கியது.  
புதிய கோவிலின் பணி 1996ல் துவங்கியது. பணித்துறை அமைச்சர், டத்தோ ஸ்ரீ எஸ்.சாமி வேலு 16 பிப்ரவரி 1997 அன்று கோவிலுக்கு அடிக்கல் நாட்டினார். இந்த கோவில் RM2.3 மில்லியன் செலவில் கட்டி முடிக்கப்பட்டு, கிராமப்புற தென்னிந்தியர்களின் தாய் தெய்வமான அருள்மிகு கருமாரியம்மனுக்கு அர்ப்பணிக்கப்பட்டது.
# பினாங்கு கருமாரியம்மன் கோயில்

## மேலும் பார்க்கவும்

- மலேசியாவில் உள்ள இந்துக் கோயில்கள்
# குஞ்சு பிகாரி கோவில்

**சிறீ குஞ்சு பிகாரி கோவில்** (*Shree Kunj Bihari Temple*) அல்லது **சிறீ கிருஷ்ணா கோவில்** (*Shree Krishna Temple*) என்பது மலேசியா, பினாங்கு, ஜார்ஜ் டவுனில் உள்ள ஒரு இந்து வழிபாட்டுத் தலம் ஆகும். கிருஷ்ணருக்கு அர்ப்பணிக்கப்பட்ட பினாங்கில் உள்ள மிகப் பழமையான வட இந்தியக் கோயில் இது, *குஞ்சு பிகாரி* என்பது கிருட்டினரின் பல பெயர்களில் ஒன்றாகும்.
# குஞ்சு பிகாரி கோவில்

## வரலாறு

பினாங்கில் வசிப்பவர்களிடையே, இந்த கோயில் *கிருஷ்ண மந்திர்* அல்லது *தாகோர்வாடி* என்றும் அழைக்கப்படுகிறது. இக்கோவில் 1830களில் இந்த இடத்தில் கட்டப்பட்டதாகக் கருதப்படுகிறது. இது வட இந்தியாவில் பீகாரில் உள்ள இந்துக்களின் நன்கொடையுடன் கட்டப்பட்டது.  
ஜார்ஜ் டவுனின் நகர்ப்புற வளர்ச்சியின் அடித்தள ஆண்டுகளில், வட இந்திய வணிகர்களால் விரும்பப்பட்ட பகுதி கடற்கரை, பிஷப், பினாங்கு மற்றும் சூலியா தெருக்களை சுற்றி இருந்தது. இருப்பினும், இந்த கோயில் மேலும் மேற்கே, பினாங்கு சாலையில், தெற்கிலிருந்து வந்த மலர்ப்ரி இந்தியர்களுடன் மிகவும் தொடர்புடைய ஒரு பகுதியில் உள்ளது.
# குஞ்சு பிகாரி கோவில்

## வட இந்திய இந்துக் கோவில்

ஸ்ரீ குஞ்சு பிஹாரி கோயில் பினாங்கில் உள்ள வங்காளிகள், குசராத்தி, பஞ்சாபி மற்றும் சிந்தி மக்களுக்கு இந்து மத மையமாக செயல்படுகிறது. இந்தக் கோவில் பினாங்கு இந்து அறநிலைய வாரியத்தால் நிர்வகிக்கப்படுகிறது. கோவிலின் தற்போதைய கமிஷனர் மார்க்கெண்ட் டி ஜோஷி. எழுத்துப்பிழை சற்று வித்தியாசமாக இருந்தாலும், அருகிலுள்ள ஸ்ரீ பஹாரி சாலை இந்த கோயிலின் பெயரைப் பெற்றது.
# குவாக்காடா கடற்கரை

**குவாக்காடா கடற்கரை** (*Kuakata Beach*) என்பது வங்காளதேசத்தின் பதுவாகாளி மாவட்டத்தில் உள்ள குவாக்காடா நகரத்தில் அமைந்துள்ள ஒரு கடற்கரையாகும்.  
குவாக்காடா கடற்கரை வங்கதேசத்தின் இரண்டாவது பெரிய கடற்கரையாகும். முதலாவது பெரிய கடற்கரை காக்சு பசார் கடற்கரையாகும். குவாக்காடா கடற்கரை சிறந்த சுற்றுலாத்தலங்களில் ஒன்றாகும். ஆனால் மாசுபாடு, கட்டுப்பாடற்ற சுற்றுலா மற்றும் பிற பிரச்சனைகள் காரணமாக குவாக்காடா கடற்கரை அதன் அழகை இழந்து வருகிறது.
# முகம்மது சுல்தான் மிர்சா

**முகம்மது சுல்தான் மிர்சா** என்பவர் தைமூரின் விருப்பத்திற்குரிய பேரன் ஆவார். தைமூரின் முதன்மை இராணுவ தளபதிகளில் ஒருவரான இவர் தங்க நாடோடிக் கூட்டம், பாரசீக ராச்சியங்கள் மற்றும் உதுமானிய பேரரசு ஆகியவற்றுக்கு எதிரான படையெடுப்புகளில் பங்கெடுத்துள்ளார். பேரரசின் வாரிசாக நியமிக்கப்பட்டார். எனினும் 1403ஆம் ஆண்டு ஏற்பட்ட இவரது இறப்பு தைமூரை மிகவும் பாதித்தது.
# டெக்னாஃப் கடற்கரை

**டெக்னாஃப் கடற்கரை** (*Teknaf Beach*) வங்காளதேச நாட்டிலுள்ள காக்சு பசார் கடற்கரையின் ஒரு பகுதியாகும். இது காக்சு பசார் மாவட்டத்தின் டெக்னாஃப் நிர்வாக மண்டலத்தில் டெக்னாஃப் தீபகற்ப சதுப்புநிலப் பகுதியால் சூழப்பட்டு அமைந்துள்ளது. சாம்லாபூர் கடற்கரை, சிலாகாலி கடற்கரை மற்றும் அச்யம்பாரா கடற்கரை என இந்த கடற்கரை பகுதிகளாக பிரிக்கப்பட்டுள்ளது.  
2020 ஆம் ஆண்டில், மியான்மரை விட்டு வெளியேறி படகில் வந்த 24 பேருக்கும் மேற்பட்ட அகதிகள் உயிரிழந்தனர்.
# அமெரிக்காவில் இந்து சமயம்

**இந்து மதம்** அமெரிக்காவில் ஒரு சிறுபான்மை மதமாகும், பிறகு இது கிறித்துவம், யூதம், மற்றும் இஸ்லாமியம், ஆகியவற்றிற்குப் பிறகு நான்காவது பெரிய மதம் மற்றும் மக்கள் தொகையில் 1% ஆகும். பெரும்பான்மையான **அமெரிக்க இந்துக்கள்** தெற்காசியாவிலிருந்து (முக்கியமாக இந்தியா, சிலர் நேபாளம், இலங்கை மற்றும் வங்காளதேசம் மற்றும் சிறுபான்மையினர் பூட்டான், மாலத்தீவுகள், ஆப்கானிஸ்தான் மற்றும் பாகிஸ்தானிலிருந்து) குடியேறியவர்கள். தென்கிழக்கு ஆசியாவிலிருந்து (முக்கியமாக சிங்கப்பூர், மலேசியா, மியான்மர், இந்தோனேசியா (குறிப்பாக பாலி மற்றும் ஜாவா), கனடா, கரீபியன் (முக்கியமாக டிரினிடாட் மற்றும் டொபாகோ, கயானா, சுரினாம் மற்றும் ஜமேக்கா), ஓசியானியா (முக்கியமாக பிஜி, ஆஸ்திரேலியா மற்றும் நியூசிலாந்து), ஆப்பிரிக்கா (முக்கியமாக மொரிஷியஸ், தென்னாப்பிரிக்கா, கென்யா, தான்சானியா, உகாண்டா, நைஜீரியா, ரீயூனியன் மற்றும் சீஷெல்ஸ்), ஐரோப்பா (முக்கியமாக ஐக்கிய இராச்சியம், நெதர்லாந்து, ஜெர்மனி, இத்தாலி, சுவிட்சர்லாந்து மற்றும் பிரான்ஸ்), மற்றும் மத்திய கிழக்கு வளைகுடா நாடுகள்), மற்றும் பிற நாடுகள் மற்றும் அவர்களின் சந்ததியினர்) இந்துக்களும் உள்ளனர். கூடுதலாக, அமெரிக்காவில்இந்து மதத்திற்கு மாறியவர்கள் எண்ணிக்கை அதிகம். வியட்நாமில் இருந்து சுமார் 900 சாம் இன மக்கள் உள்ளனர், உலகில் எஞ்சியிருக்கும் சில இந்தியர் அல்லாத இந்துக்களில் ஒருவர், அமெரிக்காவில் வாழ்கிறார்கள், அவர்களில் 55% இந்துக்கள்.  
19 ஆம் நூற்றாண்டில் அமெரிக்காவில் இந்துக்களால் தனிமைப்படுத்தப்பட்ட குடியேற்றங்கள் இருந்தபோதிலும், 1965 ஆம் ஆண்டின் குடிவரவு மற்றும் குடியுரிமைச் சட்டம்இயற்றப்படும் வரை அமெரிக்காவில் இந்துக்களின் இருப்பு மிகவும் குறைவாகவே இருந்தது.  
ஹிந்து-அமெரிக்கர்கள் அமெரிக்காவில் உள்ள அனைத்து மத சமூகங்களுக்கிடையில் கல்வி அடைவதில் உயர்ந்த நிலைகளைக் கொண்டுள்ளனர். இது பெரும்பாலும் படித்த மற்றும் மிகவும் திறமையான புலம்பெயர்ந்தோருக்கு ஆதரவான வலுவான அமெரிக்க குடியேற்றக் கொள்கைகள் காரணமாகும். தியானம், கர்மா, ஆயுர்வேதம், மறுபிறப்பு மற்றும் யோகா போன்ற இந்து மதத்தின் பல கருத்துக்கள் பிரதான அமெரிக்க வட்டார மொழியில் நுழைந்துள்ளன. 2009 ஆம் ஆண்டின் மதம் மற்றும் பொது வாழ்க்கை பற்றிய பியூ ஃபோரம் கருத்துக்கணிப்பின்படி, 24% அமெரிக்கர்கள் இந்து மதத்தின் முக்கிய கருத்தான மறுபிறவியில் நம்பிக்கை வைத்துள்ளனர். மேலும்,சைவம் மற்றும் அஹிம்சையின் இந்து மத விழுமியங்கள் பிரபலமடைந்து வருகின்றன. செப்டம்பர் 2021 இல், நியூ ஜெர்சி மாநிலம், உலக இந்து கவுன்சிலுடன் இணைந்து அக்டோபர் மாதத்தை இந்து பாரம்பரிய மாதமாக அறிவித்துள்ளது. ஓம் பரவலாக முழக்கமிட்டனர் உள்ளது மந்திரம் குறிப்பாக மத்தியில், அமெரிக்கா முழுவதும் தலைமுறை ஒய் மற்றும் யோகா பயிற்சி மற்றும் தங்களைப் பதிவு செய்து அந்த புதிய வயது தத்துவம்.
# அமெரிக்காவில் இந்து சமயம்

## மக்கள் வகைப்பாடு

யுனைடெட் ஸ்டேட்ஸ் டிபார்ட்மெண்ட் ஆஃப் ஸ்டேட்ஸின் 2004 மத சுதந்திர அறிக்கை மொத்த மக்கள்தொகையில் 0.50% க்கு இணையான 1.5 மில்லியன் இந்து மதத்தைப் பின்பற்றுபவர்களைக் கண்டறிந்தது. அமெரிக்காவின் இந்து மக்கள்தொகை உலகின் எட்டாவது பெரியது ; அமெரிக்க மக்கள்தொகையில் 5.8% ஆக இருக்கும் ஆசிய அமெரிக்கர்கள் 10% இந்து மதத்தைப் பின்பற்றுபவர்கள்.